**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 4. jūlijā Nr. 24**

(protokols Nr. 2, 22. p.)

**Par neapbūvēta zemesgabala īslaicīgu nomu pasākumā “Pasaules čempionāts blakusvāģu motokrosā Madonā”**

2025. gada 16.-17. augustā Smeceres mototrasē notiks pasākums “Pasaules čempionāts blakusvāģu motokrosā Madonā”. Pasākuma ietvaros nepieciešams nodrošināt publisku ēdināšanu.

Publiskas personas finanšu līdzekļu un mantas izšķērdēšanas novēršanas likuma 3. pants nosaka, ka publiska persona rīkojas ar finanšu līdzekļiem un mantu lietderīgi, t.i., rīcībai jābūt tādai, lai mērķi sasniegtu ar mazāko finanšu līdzekļu izlietojumu, kā arī ka manta nododama lietošanā citai personai par iespējami augstāku cenu.

Pašvaldības ieskatā ir lietderīgi un samērīgi iznomāt pašvaldības zemesgabalu tirdzniecības teritoriju sabiedriskās ēdināšanas pakalpojumu organizēšanai, nodrošinot kopumā 7 vietas tirdzniecībai ar ēdienu, alkoholu, uzkodām un bezalkoholiskiem dzērieniem pašvaldības publiskajā pasākumā “Pasaules čempionāts blakusvāģu motokrosā Madonā”, nodrošinot godīgu konkurenci.

Atbilstoši Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesību noteikumi” 30.4. apakšpunktam, ir veikta zemesgabala novērtēšana, nosakot, ka zemes vienības ar kadastra apzīmējumu 70660010056 daļa 0,17 ha platībā nomas maksa par vienu tirgus dienu ir EUR 2000,00 (divi tūkstoši euro, 00 centi), papildus aprēķinot PVN.

Pamatojoties uz Pašvaldību likuma 10. panta otrās daļas 1. punktu un 2. punkta “a” apakšpunktu, Publisku izklaides un svētku pasākumu drošības likuma 5. panta otro daļu, Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 28. un 32. punktu, Ministru Kabineta noteikumu Nr. 97 “Publiskas personas mantas iznomāšanas noteikumi” 12., 23.-27., 34. un 80. punktu, **atklāti balsojot: PAR – 18** (Agris Lungevičs, Aigars Šķēls, Guntis Klikučs, Sandis Kalniņš, Gunārs Ikaunieks, Valda Kļaviņa, Rūdolfs Medenis, Gatis Teilis, Aivis Mitenieks, Māris Justs, Dace Ozoliņa, Andris Dombrovskis, Jānis Erels, Artūrs Čačka, Egils Bērziņš, Zigfrīds Gora, Aivis Masaļskis, Artūrs Grandāns), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Rīkot nekustamā īpašuma “Smecere”, Lazdonas pagasts, Madonas novads, kadastra numurs 7066 001 0056, daļas 0,17 ha platībā (turpmāk – Nomas objekts) mutisku īslaicīgas nomas tiesību izsoli ar augšupejošu soli.
2. Apstiprināt Nomas objekta nomas maksas sākumcenu – 4 000,00 EUR (četri tūkstoši *euro*, 00 centi), papildus aprēķinot PVN.
3. Apstiprināt izsoles noteikumus. (Pielikums Nr. 1).
4. Uzdot Pašvaldības īpašumu iznomāšanas un atsavināšanas izsoļu komisijai veikt Nomas objekta izsoli un apstiprināt izsoles rezultātus.
5. Uzdot Pašvaldības iznomāšanas un atsavināšanas izsoļu komisijai apstiprināt izsoļes noteikumus un rīkot atkārtotas izsoles, ja pirmā izsole beidzas bez rezultāta.
6. Nekustamā īpašuma pārvaldības un teritoriālās plānošanas nodaļai, pamatojoties uz apstiprinātiem izsoles rezultātiem, organizēt īslaicīgas nomas līguma slēgšanu ar nomas tiesību ieguvējiem.

*Pielikumā: Izsoles noteikumi*

Domes priekšsēdētājs A. Lungevičs

*A. Semjonova 27333721*